Un veteran de război în vârstă de 99 de ani s-a vaccinat împotriva coronavirusului: "Toți să vină. E necesar".
Un veteran de război s-a vaccinat împotriva noului coronavirus. Alexandru Negruță are 99 de ani. Acesta a fost vaccinat la centrul de vaccinare organizat la Circul Metropolitan București.
Un veteran de război, Alexandru Negruță, în vârstă de 99 de ani, s-a vaccinat marți dimineață la centrul de vaccinare organizat la Circul Metropolitan București.Veteranul crede cu tărie în necesitatea vaccinării tuturor pentru a putea depăși această perioadă grea pentru omenire."Toți să vină. E necesar. Fără vaccin nu se poate să mergem mai departe", spune acesta.Veteranul a fost învățător între anii 1940 și 1941, apoi și-a făcut datoria față de țară în cel de-Al Doilea Război Mondial.